《追和渊明贫土诗七首》
宋代·刘黻

平生抱狷介，深愧唾面娄。
蒿莱常闭门，与世疏应酬。
奈何世患稔，鲠鲠如马周。
颠顿亦良苦，饥羸非所忧。
皇路益以榛，忍作寒蝉俦。
口祸渺无际，困辱祗自求。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。